શીર્ષક: રામજન્મભૂમિ : અયોધ્યાનો મુદ્દો હવે રાજકારણમાંથી વનવાસ લેશે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
અહેવાલ અનુસાર ભાજપે 1996થી પોતાના ચૂંટણીઢંઢેરામાં રામમંદિર બાંધવાની વાત કરી હતી. માત્ર 1999માં એનડીએના ચૂંટણીઢંઢેરામાં આ વાત ન હતી. 2019ના ચૂંટણીઢંઢેરામાં પણ આ વાત કરવામાં આવી હતી. 

રામમંદિર બનાવવાના અનેક વાયદાઓ જાહેરસભાઓમાં કરાતા હતા. 

રામમંદિરનો ચુકાદો ભારતની સર્વોચ્ચ અદાલતે આપ્યો અને બુધવારે રામમંદિરના ભૂમિપૂજનનો કાર્યક્રમ યોજાયો અને સત્તામાં રહેલાં ભારતીય જનતા પાર્ટીના નેતા અને દેશના વડા પ્રધાન નરેન્દ્ર મોદીના હાથે શિલાન્યાસ પણ કરવામાં આવ્યો.

ત્યારે એક પ્રશ્ન થાય કે આગામી ચૂંટણીમાં ભાજપને તેનો કેટલો લાભ મળશે? અને શું ભારતના રાજકારણમાંથી રામમંદિરનો મુદ્દો રહેશે કે ગાયબ થઈ જશે? 

વર્ષોથી રામજન્મભૂમિ આંદોલનને કવર કરતા વરિષ્ઠ પત્રકાર રામદત્ત ત્રિપાઠી કહે છે, “ભારતીય જનતા પાર્ટી(ભાજપ) આની ક્રૅડિટ લેશે અને જોરશોરથી પ્રચાર કરશે. આ મુદ્દો લોકોનાં મનમાં રહેશે. ભાજપને ફાયદો પણ થશે.”

રાજકીય વિશ્લેષક અને પત્રકાર જતીન દેસાઈ કહે છે, “રામજન્મભૂમિ રાજકીય મુદ્દો છે. જ્યારે ભાજપને થયું કે આ મુદ્દાથી તેમને જનાધાર મળશે ત્યારે તેમણે આ મુદ્દાને પોતાનો મુદ્દો બનાવ્યો. ભાજપ આનો ફાયદો મેળવવાનો પ્રયાસ કરશે પરંતુ તે લાંબા સમય સુધી ચાલશે નહીં તેઓ માત્ર આગામી એક-દોઢ વર્ષ સુધી ઉપયોગ કરી શકશે.” 

આ ઉપરાંત વરિષ્ઠ પત્રકાર અજય નાયક પણ માને છે કે ભાજપને આનો ફાયદો થશે.

2024ની લોકસભાની ચૂંટણીમાં કેટલો લાભ થશે?

નરેન્દ્ર મોદી ભૂમિપૂજન પ્રસંગે

2024માં યોજાનારી લોકસભાની ચૂંટણીમાં ભાજપને રામમંદિરના મુદ્દાનો કેટલો લાભ મળશે તે અંગે વરિષ્ઠ પત્રકાર અજય નાયક કહે છે, “ભાજપને મોટાં પ્રમાણમાં ફાયદો છે. ભાજપના એજન્ડામાં આ વાત હતી. સુપ્રીમ કોર્ટના ચુકાદાને કારણે મંદિર બની રહ્યું છે પરંતુ ભાજપ શ્રેય લેવાનો પ્રયત્ન કરે છે. બિહારની ચૂંટણીમાં ભાજપને ઘણો લાભ મળશે”

તેઓ કહે છે,“2024 પહેલાં મંદિરને કોઈને કોઈ રીતે રીતે ન્યૂઝમાં રાખી લોકોના મગજમાં એ રીતે મુદ્દાને રાખશે અને ભાજપ સંપૂર્ણ લાભ લેશે.”

વરિષ્ઠ પત્રકાર અને હિંદુસ્તાન ટાઇમ્સના પૉલિટિકલ ઍડિટર વિનોદ શર્મા કહે છે, “ભાજપને ફાયદો કે નુકસાનની વાત તો ભવિષ્યમાં જ થઈ શકે છે પરંતુ ભાજપે 5 ઑગસ્ટે પહેલાં કલમ 370ને હઠાવી અને હવે રામમંદિર ભૂમિપૂજનના કાર્યક્રમનું આયોજન કર્યું. આમ ભાજપે 5 ઑગસ્ટને ભારતીયોની જિંદગીનો મહત્ત્વનો ભાગ બનાવ્યો છે. માટે આવનારા સમયમાં 15મી ઑગસ્ટ જેવી ઉજવણી કરે તો કોઈ શંકા નથી.”

વરિષ્ઠ...